section_heading: Papina smrt
paragraph_text: U ljeto 1903. Papino se zdravlje naglo pogoršalo. Razbolivši se od upale pluća, nakon dva tjedna teške agonije, papa Lav XIII. umro je 20. srpnja 1903. godine. Svojim pontifikatom, kroz više od dvadeset pet godina, Lav XIII. je Crkvi vratio internacionalni ugled i poštovanje kakvog nije imala odavno. Sahranjen je u Bazilici svetog Ivana Lateranskog u Rimu.